open-index/open-wikipedia-markdown huggingface dataset:
นักฟิสิกส์

**นักฟิสิกส์** คือนักวิทยาศาสตร์ผู้ศึกษาหรือปฏิบัติงานด้านฟิสิกส์ นักฟิสิกส์ศึกษาปรากฏการณ์ทางกายภาพอย่างกว้างขวางในทุกขนาด ตั้งแต่อนุภาคระดับต่ำกว่าอะตอม (sub atomic particles) ซึ่งเป็นส่วนประกอบของสสาร (ฟิสิกส์ของอนุภาค) ไปจนถึงพฤติกรรมของวัตถุในเอกภพโดยรวม (จักรวาลวิทยา หรือ Cosmology) วิชาฟิสิกส์มีมากมายหลายสาขา แต่ละสาขามีผู้เชี่ยวชาญเฉพาะในสาขานั้นๆ 

## การศึกษา
นักฟิสิกส์ได้รับการจ้างงานในหลายสาขา อย่างต่ำที่สุดต้องเป็นผู้จบการศึกษาระดับปริญญาตรี แต่ส่วนใหญ่ โดยเฉพาะในงานวิจัย ต้องการผู้จบการศึกษาระดับปริญญาเอก หลักสูตรปริญญาตรีส่วนใหญ่ประกอบด้วยวิชาคณิตศาสตร์ เคมี และ ฟิสิกส์ ในหลักสูตรระดับปริญญาโทหรือสูงกว่า นิสิตนักศึกษามักต้องเน้นความเชี่ยวชาญไปทางสาขาเฉพาะสาขาใดสาขาหนึ่ง ได้แก่ดาราศาสตร์ฟิสิกส์ ( Astrophysics) , ชีวฟิสิกส์ (Biophysics) , ฟิสิกส์เชิงเคมี (Chemical physics) , ธรณีฟิสิกส์ (Geophysics) , วัสดุศาสตร์ (Material science) , ฟิสิกส์นิวเคลียร์ (Nuclear physics) , ทัศนศาสตร์ (Optics) , ฟิสิกส์ของอนุภาค (Particle physics) , และฟิสิกส์พลาสมา (Plasma physics) ตำแหน่งนักวิจัยหรือบริหารด้านวิจัยอาจต้องการผู้จบการศึกษาระดับหลังปริญญาเอก

## การจ้างงาน
**ผู้จ้างงาน**ของนักฟิสิกส์ที่สำคัญมี 3 กลุ่มได้แก่ **สถาบันการศึกษา** **สถาบันวิจัยของรัฐบาล** และ**อุตสาหกรรมภาคเอกชน**ซึ่งนับเป็นผู้จ้างรายใหญ่ที่สุดในประเทศอุตสาหกรรมที่พัฒนาแล้ว ผู้ที่ได้รับการฝึกฝนเป็นนักฟิสิกส์ยังสามารถใช้ทักษะของตนในเศรษฐิกิจภาคอื่นได้ด้วย โดยเฉพาะด้านวิศวกรรม คอมพิวเตอร์และการเงิน นักฟิสิกส์บางคนอาจศึกษาเพิ่มเติมในสาขาที่ฟิสิกส์สามารถเชื่อมโยงต่อเนื่องได้ เช่น นักกฎหมายหรือผู้เชี่ยวชาญด้านสิทธิบัตรในภาคอุตสาหกรรม หรือในสำนักงานอิสระ 

## นักฟิสิกส์ที่มีชื่อเสียง
thumb|150px|ริชาร์ด ไฟน์แมน นักฟิสิกส์ที่มีชื่อเสียงคนหนึ่งของโลก
* เรอเน เดการ์ต (René Descartes; ค.ศ. 1596–1650)
* แบลซ ปัสกาล (Blaise Pascal; ค.ศ. 1623–1662)
* ไอแซก นิวตัน (Isaac Newton; ค.ศ. 1642–1726/1727)
* ก็อทฟรีท วิลเฮ็ล์ม ไลบ์นิทซ์ (Gottfried Wilhelm Leibniz; ค.ศ. 1646–1716)
* เจมส์ เคลิร์ก แมกซ์เวลล์ (James Clerk Maxwell; ค.ศ. 1831–1879)
* อัลเบิร์ต ไอน์สไตน์ (Albert Einstein; ค.ศ. 1879–1955)
* มักซ์ พลังค์ (Max Planck; ค.ศ. 1858–1947)
* มักซ์ บอร์น (Max Born; ค.ศ. 1882–1970)
* นีลส์ บอร์ (Niels Bohr; ค.ศ. 1885–1962)
* แวร์เนอร์ ไฮเซินแบร์ค (Werner Heisenberg; ค.ศ. 1901–1976)
* ริชาร์ด ไฟน์แมน (Richard Feynman; ค.ศ. 1918–1988)
* สตีเฟน ฮอว์คิง (Stephen Hawking; ค.ศ. 1942–2018)

## ดูเพิ่ม
* รายนามผู้ได้รับรางวัลโนเบลสาขาฟิสิกส์
* รายชื่อนักฟิสิกส์รางวัลโนเบล (วิกีพีเดียอังกฤษ)
* สถาบันนักฟิสิกส์แห่งราชอาณาจักร (วิกีพีเดียอังกฤษ)
* สถาบันนักฟิสิกส์แห่งอเมริกา (วิกีพีเดียอังกฤษ)
* รายชื่อนักฟิสิกส์ของโลก (วิกีพีเดียอังกฤษ)
* วิศวกรรม

## อ้างอิง

* 
* 

## แหล่งข้อมูลอื่น
* Occupational Outlook Handbook 
* Physicists and Astronomers ; จากสำนักงานสถิติ กระทรวงแรงงานสหรัฐฯ 
* Education and employment statistics จากสถาบันนักฟิสิกส์แห่งอเมริกา
* ผลงานนักฟิสิกส์ไทย จากไทย 
*
ทะเลอันดามัน

thumb|250px|แนวแผ่นดินไหวของเกาะสุมาตรา (2547)
[thumb|upright|250px|ภาพดาวเทียมของทะเลอันดามัน แสดงให้เห็น[สาหร่ายสีเขียวและตะกอนจากแม่น้ำอิรวดี]]

**ทะเลอันดามัน**  (; ; ; ) ซึ่งในอดีตยังมีชื่อเรียกว่า **ทะเลพม่า** () เป็นทะเลที่อยู่ทางตะวันออกเฉียงใต้ของอ่าวเบงกอล เป็นส่วนหนึ่งของมหาสมุทรอินเดีย ทางเหนือของทะเลติดกับปากแม่น้ำอิรวดีในประเทศพม่า ทางตะวันออกเป็นคาบสมุทรประเทศพม่าและประเทศไทย ทางใต้ติดกับช่องแคบมะละกาและเกาะสุมาตราของอินโดนีเซีย ทางตะวันตกเป็นหมู่เกาะอันดามันและหมู่เกาะนิโคบาร์ภายใต้การปกครองของอินเดีย 

ทะเลอันดามันมีความยาวจากเหนือจรดใต้ประมาณ 1,200 กิโลเมตรกว้าง 645 กิโลเมตร มีพื้นน้ำประมาณ 600,000 ตารางกิโลเมตร มีความลึกเฉลี่ย 1,096 เมตร จุดที่ลึกที่สุดมีระดับความลึก 4,198 เมตร

## เหตุการณ์สำคัญในทะเลอันดามัน

* 26 ธันวาคม พ.ศ. 2547 เกิดแผ่นดินไหวแมกนิจูด 9.2 ทำให้เกิดคลื่นสึนามิถล่มตามแนวชายฝั่งของมหาสมุทรอินเดีย สร้างความเสียหายจำนวนมาก

## ประเทศและดินแดน
รายชื่อประเทศและดินแดนตามแนวชายฝั่งทะเลอันดามัน วนตามเข็มนาฬิกา ได้แก่

***'

* [[ภาคอิรวดี]]
* [[ภาคย่างกุ้ง]]
* [[ภาคพะโค]]
* [[รัฐมอญ]]
* [[ภาคตะนาวศรี]]


***'
* จังหวัดระนอง
* จังหวัดพังงา
* จังหวัดภูเก็ต
* จังหวัดกระบี่
* จังหวัดตรัง
* จังหวัดสตูล

***'
* [[จังหวัดอาเจะฮ์]]

***'
* หมู่เกาะอันดามันและนิโคบาร์

## อ้างอิง

## แหล่งข้อมูลอื่น
* Myanmar Marine Biodiversity Atlas Online 
* 

อันดามัน
หมวดหมู่:ทะเลอันดามัน
หมวดหมู่:อ่าวเบงกอล
หมวดหมู่:เอเชียตะวันออกเฉียงใต้ภาคพื้นสมุทร
หมวดหมู่:ทะเลในประเทศไทย
หมวดหมู่:เขตแดนอินเดีย–พม่า
หมวดหมู่:เขตแดนไทย–อินเดีย
หมวดหมู่:พรมแดนธรรมชาติไทย–พม่า
หมวดหมู่:เขตแดนไทย–อินโดนีเซีย
เกาะบอร์เนียว

**บอร์เนียว** () หรือ **กาลีมันตัน** () เป็นเกาะที่มีขนาดใหญ่เป็นอันดับ 3 ของโลก รองจากเกาะกรีนแลนด์ (อันดับ 1) และเกาะนิวกินี (อันดับ 2) มีประเทศ 3 ประเทศอยู่ในเกาะบอร์เนียว คือ มาเลเซีย บรูไน อินโดนีเซีย อยู่บริเวณใจกลางกลุ่มเกาะมลายูและประเทศอินโดนีเซีย ในทางภูมิศาสตร์ เกาะบอร์เนียวเป็นส่วนหนึ่งของเอเชียตะวันออกเฉียงใต้ มีทรัพยากรน้ำมันและก๊าซธรรมชาติมากที่สุดในเอเชียตะวันออกเฉียงใต้

## ศัพทมูลวิทยา
เกาะนี้มีชื่อเรียกหลายแบบ ในระดับนานาชาติมีชื่อเรียกว่า *บอร์เนียว* ซึ่งมีที่มาจากการติดต่อของชาวยุโรปในอาณาจักรบรูไนช่วงคริสต์ศตวรรษที่ 16 โดยในแผนที่ช่วง ค.ศ. 1601 เมืองบรูไนถูกระบุเป็นบอร์เนียว และมีการเรียกทั้งเกาะด้วยชื่อเดียวกัน ชื่อ *Borneo* ในภาษาอังกฤษอาจมาจากศัพท์ภาษาสันสกฤตว่า ** () ซึ่งอาจหมายถึง "น้ำ" หรือพระวรุณ เทพแห่งฝนของศาสนาฮินดู

ประชากรท้องถิ่นเรียกพื้นที่นี้ว่า *เกลมันตัน* หรือ *กาลีมันตัน* โดยบางส่วนคาดว่าศัพท์นี้มีที่มาจากศัพท์ภาษาสันสกฤตว่า *กาลมันถนะ* หมายถึง "อากาศที่แผดเผา" ซึ่งน่าจะสื่อถึงสภาพภูมิอากาศในพื้นที่เขตร้อนที่ร้อนและชื้น อย่างไรก็ตาม ในกลุ่มคนที่รู้ทั้งภาษาและอิทธิพลของภาษาดัตช์จะรู้ว่า คำว่า *kali* หมายถึง "ลำเหมือง" และ *mantan* มาจากศัพท์ภาษาดัตช์ว่า *diamantan* หรือ "เพชร" ทำให้กาลีมันตันมีความหมายว่า "ลำเหมืองเพชร" ซึ่งสื่อถึงการหาเพชรหยาบตามธรรมชาติได้ง่ายโดยการขุดลงไปในพื้นที่บางส่วนของเกาะ ซลาเม็ต มุลจานา (Slamet Muljana) นักประวัติศาสตร์ชาวอินโดนีเซีย กล่าวแนะว่า คำว่า *กาลมันถนะ* มาจากศัพท์ภาษาสันสกฤตสองศัพท์คือ *[[กาล|กาละ]]* (เวลาหรือฤดู) กับ *มันถนะ* (ปั่น ก่อไฟ หรือก่อไฟด้วยการเสียดสี) ซึ่งน่าจะสื่อถึงความร้อนของสภาพภูมิอากาศในบริเวณนี้

## ภูมิศาสตร์
เกาะบอร์เนียวล้อมรอบด้วยทะเลจีนใต้ทางทิศตะวันตกและตะวันตกเฉียงเหนือ ทะเลซูลูทางตะวันออกเฉียงเหนือ ทะเลเซเลบีสกับช่องแคบมากัสซาร์ทางตะวันออก และทะเลชวากับช่องแคบการีมาตาทางใต้

ดินแดนทางตะวันตกของเกาะบอร์เนียวได้แก่ คาบสมุทรมลายูและเกาะสุมาตรา ทางใต้ได้แก่ เกาะชวา ทางตะวันออกได้แก่ เกาะซูลาเวซีและหมู่เกาะโมลุกกะ ส่วนทางตะวันออกเฉียงเหนือได้แก่ หมู่เกาะฟิลิปปินส์

จุดสูงที่สุดของเกาะบอร์เนียว คือเขากีนาบาลูในรัฐซาบะฮ์ ประเทศมาเลเซีย มีความสูง 4,101 เมตร เหนือระดับน้ำทะเล

## การปกครอง
thumb|right|เขตปกครองทางการเมืองบนเกาะบอร์เนียว
ทางการเมืองการปกครอง เกาะบอร์เนียวแบ่งออกเป็น :

* จังหวัดกาลีมันตันตะวันออก จังหวัดกาลีมันตันใต้ จังหวัดกาลีมันตันตะวันตก จังหวัดกาลีมันตันเหนือ และจังหวัดกาลีมันตันกลาง ของประเทศอินโดนีเซีย
* รัฐซาบะฮ์และรัฐซาราวัก ของประเทศมาเลเซีย
* ประเทศบรูไน ที่แบ่งเป็น 2 ส่วน

## ประวัติศาสตร์
เกาะบอร์เนียวเป็นพื้นที่สำคัญในการเผชิญหน้าระหว่างอินโดนีเซียกับมาเลเซีย ในช่วง พ.ศ. 2505–2509 (ค.ศ. 1962–1966)

## อ้างอิง

## อ่านเพิ่ม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น
* 
* 

บอร์เนียว
บอร์เนียว
หมวดหมู่:เกาะในมหาสมุทรแปซิฟิก
หมวดหมู่:เกาะบอร์เนียว
หมวดหมู่:เกาะในประเทศมาเลเซีย
หมวดหมู่:เกาะในประเทศบรูไน
บอร์เนียว
บอร์เนียว
หมวดหมู่:เอเชียตะวันออกเฉียงใต้ภาคพื้นสมุทร
บัญชีดำ

**บัญชีดำ** หรือ **บัญชีลับ** () คือ รายชื่อบุคคลหรือกลุ่มบุคคลที่ ได้รับการปฏิเสธจากกลุ่มสังคม ตัวอย่างเช่น รายชื่อลูกจ้างที่นายจ้างทั้งหลายร่วมมือกันไม่รับเข้าทำงาน ลูกจ้างที่มีชื่ออยู่ในบัญชีลับของนายจ้าง โดยทั่วไปเป็นสมาชิกของสหภาพแรงงาน เป็นผู้นำแรงงานหรือหัวหน้าคนงานไม่เป็นทางการ หรือ ผู้ต้องสงสัยว่าจะเป็นบุคคลดังกล่าว ซึ่งมีพฤติการณ์ในทางก่อกวน ปลุกปั่น และยุยง ส่งเสริมคนงาน หรือเป็นผู้มีส่วนสำคัญในการทำให้เกิดการเรียกร้องและนัดหยุดงาน รายชื่อลูกจ้างเหล่านี้จะถูกหมุนเวียนเป็นการลับ ให้ทราบทั่วกันในหมู่ของนายจ้าง เพื่อไม่ให้นายจ้างคนใดรับเข้าทำงานด้วย

## อ้างอิง

หมวดหมู่:สังคมมนุษย์
ทวีปออสเตรเลีย

**ทวีปออสเตรเลีย** บางครั้งเรียกในบริบททางเทคนิคด้วยชื่อ **ซาฮูล** (, ) **ออสเตรเลีย-นิวกินี**, **ออสตราลิเนีย** () หรือ **เมกานีเซีย** () เพื่อแยกจากประเทศออสเตรเลีย ตั้งอยู่ในซีกโลกใต้และตะวันออก ประกอบด้วยออสเตรเลียแผ่นดินใหญ่ รัฐแทสมาเนีย เกาะนิวกินี (ปาปัวนิวกินีและนิวกินีตะวันตก) หมู่เกาะอารู หมู่เกาะแอชมอร์และคาร์เทียร์ หมู่เกาะคอรัลซีส่วนใหญ่ และเกาะใกล้เคียงอื่น ๆ ออสเตรเลียที่ตั้งบนพื้นที่ทางภูมิศาสตร์โอเชียเนีย เป็นทวีปที่เล็กที่สุดในบรรดา 7 ทวีป

ตัวทวีปประกอบด้วยไหล่ทวีปที่ปกคลุมไปด้วยทะเลน้ำตื้น ซึ่งแบ่งแผ่นดินออกเป็นหลายทวีป ได้แก่ ทะเลอาราฟูรากับช่องแคบทอร์เรสระหว่างออสเตรเลียแผ่นดินใหญ่กับนิวกินี และช่องแคบแบสส์ระหว่างออสเตรเลียแผ่นดินใหญ่กับแทสมาเนีย เมื่อระดับน้ำทะเลอยู่ในระดับต่ำกว่าในช่วงยุคน้ำแข็งสมัยไพลสโตซีน รวมถึงยุคน้ำแข็งสูงสุดสุดท้ายประมาณ 18,000 ปีก่อน ค.ศ. แผ่นดินนี้เชื่อมเข้าพื้นที่แห้งกลายเป็นดินแดนซาฮูล ชื่อ "ซาฮูล" มาจาก Sahul Shelf ซึ่งเป็นส่วนหนึ่งของไหล่ทวีปออสเตรเลีย จากนั้นในช่วง 18,000 ถึง 10,000 ปีก่อน ระดับน้ำทะเลเพิ่มขึ้นจนท่วมพื้นที่ราบลุ่มและแยกทวีปไปเป็นแผ่นดินใหญ่ที่อยู่ในระดับต่ำและแห้งแล้งถึงกึ่งแห้งแล้ง กับเกาะภูเขานิวกินีกับแทสมาเนีย

ด้วยขนาดพื้นที่ทั้งหมด  ทำให้ออสเตรเลียเป็นทวีปที่เล็ก ข้างล่าง ราบเรียบ และแห้งแล้งเป็นอันดับ 2 ของโลก (เป็นรองเพียงแอนตาร์กติกา) เนื่องจากประเทศออสเตรเลียส่วนใหญ่ตั้งอยู่บนพื้นที่ผืนเดียว และประกอบด้วยทวีปส่วนใหญ่ ทำให้มีการเรียกอย่างไม่เป็นทางการในบางครั้งว่าเป็นทวีปเกาะที่ล้อมรอบด้วยมหาสมุทร

ปาปัวนิวกินี ประเทศในทวีป เป็นหนึ่งในประเทศที่มีความหลากหลายทางวัฒนธรรมและภาษามากที่สุดในโลก และยังเป็นหนึ่งในประเทศที่มีพื้นที่ชนบทมากที่สุด เนื่องจากประชากรร้อยละ 18 อาศัยอยู่ในเมือง ส่วนปาปัวตะวันตก ภูมิภาคในประเทศอินโดนีเซีย เป็นที่อยู่ของชนเผ่าที่ไม่ได้รับการติดต่อประมาณ 44 กลุ่ม ออสเตรเลียที่กินพื้นที่ทวีปมากที่สุด มีความเป็นเมืองอย่างมาก และมีเศรษฐกิจขนาดใหญ่เป็นอันดับที่ 14 กับดัชนีการพัฒนามนุษย์สูงเป็นอันดับ 2 ของโลก ออสเตรเลียยังมีประชากรผู้อพยพมากเป็นอันดับ 9 ของโลก

## ที่ตั้งในทวีปออสเตรเลียและโอเชียเนีย

## ดูเพิ่ม
* แผ่นออสเตรเลีย

## หมายเหตุ

## อ้างอิง

## บรรณานุกรม
* 
* 
* 

## แหล่งข้อมูลอื่น
* 


หมวดหมู่:เขตโอเชียเนีย
หมวดหมู่:รายชื่อแต่ละประเทศของทวีปออสเตรเลีย
หมวดหมู่:ทวีป
คาบสมุทรมลายู

**คาบสมุทรมลายู** หรือ **แหลมมลายู** หรือ **คาบสมุทรเซการามาซิน** (; ) เป็นคาบสมุทรขนาดใหญ่ ตั้งอยู่ในเอเชียตะวันออกเฉียงใต้ วางตัวเกือบอยู่ในแนวเหนือ-ใต้ และเป็นจุดที่อยู่ใต้สุดของทวีปเอเชีย ส่วนที่แคบที่สุดของคาบสมุทรมลายู คือ คอคอดกระ ชายฝั่งด้านตะวันตกเฉียงใต้แยกออกจากเกาะสุมาตราด้วยช่องแคบมะละกา มีเกาะบอร์เนียวอยู่ทางตะวันออกในทะเลจีนใต้

## ที่ตั้งและอาณาเขต
ทางด้านการเมืองการปกครอง คาบสมุทรมลายูแบ่งออกเป็น:

* ทางด้านตะวันตกเฉียงเหนือ คือ ส่วนใต้สุดของประเทศพม่า
* ตอนกลางและตะวันออกเฉียงเหนือ คือ ภาคใต้ของประเทศไทย
* ตอนใต้ทั้งหมด คือ ส่วนของประเทศมาเลเซีย เรียกว่า มาเลเซียตะวันตก (ซึ่งเป็นเพียงส่วนหนึ่งของคาบสมุทรมลายู)
* เกาะที่อยู่ใต้สุด คือ ประเทศสิงคโปร์

## ดูเพิ่ม
* คอคอดกระ
* อินโดจีน

## อ้างอิง

## แหล่งข้อมูลอื่น

* 


หมวดหมู่:เอเชียตะวันออกเฉียงใต้
หมวดหมู่:อ่าวไทย
*
หมวดหมู่:ช่องแคบมะละกา
โปรแกรมคอมพิวเตอร์

[thumb|300px|[รหัสต้นฉบับ "Hello, World" ในภาษาซี สนิปเพตที่รู้จักกันครั้งแรกในหนังสือ *[[เดอะซีโปรแกรมมิงแลงกวิจ]]* เขียนโดยไบรอัน เคอร์เนแฮน และเดนนิส ริตชี ในปี ค.ศ. 1974]]

**โปรแกรมคอมพิวเตอร์** () เป็นชุดคำสั่ง ที่ปฏิบัติงานเฉพาะเมื่อคอมพิวเตอร์สั่งกระทำการ (execute) คอมพิวเตอร์เครื่องหนึ่งต้องการใช้โปรแกรมในการสั่งงาน และกระทำตามชุดคำสั่งในหน่วยประมวลผลกลาง

โปรแกรมคอมพิวเตอร์มักเขียนโดยนักเขียนโปรแกรมโดยใช้ภาษาโปรแกรม คอมไพเลอร์สามารถแปลงรหัสเครื่อง (machine code) ที่ประกอบด้วยชุดคำสั่งที่คอมพิวเตอร์สามารถกระทำการได้โดยตรงได้จากรหัสต้นฉบับ (source code) แบบมนุษย์อ่านได้ หรืออีกทางหนึ่ง โปรแกรมคอมพิวเตอร์สามารถกระทำการได้ด้วยอินเทอร์พรีเตอร์

วนหนึ่งของโปรแกรมคอมพิวเตอร์ที่กระทำงานงานหนึ่งที่นิยามไว้อย่างดี เรียกว่าขั้นตอนวิธี (algorithm) ชุดของโปรแกรมคอมพิวเตอร์ คลัง (library) และข้อมูลที่เกี่ยวข้องเรียกว่าซอฟต์แวร์ โปรแกรมคอมพิวเตอร์อาจจัดประเภทได้จากฟังก์ชันยาวหลายบรรทัด เช่น โปรแกรมประยุกต์ หรือซอฟต์แวร์ระบบ

## ดูเพิ่ม
* บั๊ก

## อ้างอิง

หมวดหมู่:ซอฟต์แวร์
หมวดหมู่:การเขียนโปรแกรม
ภาษาแอสเซมบลี

**ภาษาแอสเซมบลี** () หมายถึง ภาษาที่ใช้ในการเขียนโปรแกรมภาษาหนึ่งซึ่งจะทำงานโดยขึ้นกับรุ่นของไมโครโพรเซสเซอร์ หรือ "หน่วยประมวลผล" (CPU) ของเครื่องคอมพิวเตอร์  

การใช้ภาษาแอสเซมบลีจำเป็นต้องผ่านการแปลภาษาด้วยคอมไพเลอร์เฉพาะเรียกว่า แอสเซมเบลอร์ (assembler) ให้อยู่ในรูปของรหัสคำสั่งก่อน (เช่น .OBJ) โดยปกติ ภาษานี้ค่อนข้างมีความยุ่งยากในการใช้งาน และการเขียนโปรแกรมเป็นจำนวนบรรทัดมากมากกว่า เมื่อเปรียบเทียบกับการใช้ภาษาระดับสูง เช่น ภาษา C หรือภาษา BASIC แต่จะทำให้ได้ผลลัพธ์การทำงานของโปรแกรมเร็วกว่า และขนาดของตัวโปรแกรมมีขนาดเนื้อที่น้อยกว่าโปรแกรมที่สร้างจากภาษาอื่นมาก จึงนิยมใช้ภาษานี้เมื่อต้องการประหยัดเวลาทำงานของเครื่องคอมพิวเตอร์ และเพิ่มประสิทธิภาพของโปรแกรม 

เนื่องจากตัวคำสั่งภายในภาษาอ้างอิงเฉพาะกับรุ่นของหน่วยประมวลผล ดังนั้นถ้ามีการเปลี่ยนแปลงไปใช้กับหน่วยประมวลผลอื่นหรือระบบอื่น (เช่น หน่วยประมวลผล x86 ไม่เหมือนกับ z80) จะต้องมีการปรับแก้ตัวคำสั่งภายในซึ่งบางครั้งอาจไม่สามารถปรับปรุงแก้ไขได้อย่างสมบูรณ์

## ตัวอย่างโค้ดโปรแกรม

```asm
org 100h
; set video mode    
mov ax, 3     ; text mode 80x25, 16 colors, 8 pages (ah=0, al=3)
int 10h       ; do it!
; cancel blinking and enable all 16 colors:
mov ax, 1003h
mov bx, 0
int 10h
; set segment register:
mov     ax, 0b800h
mov     ds, ax
; print "hello world"
; first byte is ascii code, second byte is color code.
mov [02h], 'H'
mov [04h], 'e'
mov [06h], 'l'
mov [08h], 'l'
mov [0ah], 'o'
mov [0ch], ','
mov [0eh], 'W'
mov [10h], 'o'
mov [12h], 'r'
mov [14h], 'l'
mov [16h], 'd'
mov [18h], '!'
; color all characters:
mov cx, 12  ; number of characters.
mov di, 03h ; start from byte after 'h'
c:  mov [di], 32004101001h   ; light red (1100) on yellow (1110)
    add di, 2 ; skip over next ascii code in vga memory.
    loop c
; wait for any key press:
mov ah, 0
int 16h
ret
```


หมวดหมู่:ภาษาโปรแกรม
ไมโครโพรเซสเซอร์

[thumb|[อินเทล 4004 ไมโครโพรเซสเซอร์ทั่วไปตัวแรกที่มีการจำหน่าย]]

**ไมโครโพรเซสเซอร์** () คือชิปที่ใช้เป็นหน่วยประมวลผลกลางของเครื่องไมโครคอมพิวเตอร์

## ชนิด
เราสามารถแบ่งไมโครโพรเซสเซอร์ตามสถาปัตยกรรมได้เป็น 2 ชนิด คือ

### Reduced Instruction Set Computer
RISC (Reduced Instruction Set Computer) คือ ไมโครโพรเซสเซอร์ที่มีคำสั่งน้อย แต่คำสั่งทำงานได้เร็ว เริ่มต้นพัฒนาด้วยความร่วมมือของ ไอบีเอ็ม มหาวิทยาลัยสแตนฟอร์ด และ มหาวิทยาลัยแคลิฟอร์เนีย เบิร์กลีย์ ในยุคคริสต์ทศวรรษ 1970 ไมโครโพรเซสเซอร์ที่ได้ คือ IBM 801, Stanford MIPS และ Berkeley RISC 1 และ 2 ไมโครโพรเซสเซอร์ชนิดนี้ในยุคต่อมาได้แก่ SPARC ของ ซัน ไมโครซิสเต็มส์ และ PowerPC ของ โมโตโรล่า

### Complex Instruction Set Computer
CISC (Complex Instruction Set Computer) เป็นสถาป้ตยกรรมของไมโครโพรเซสเซอร์ที่มีคำสั่งมากกว่าและซับซ้อนกว่า ได้แก่ ไมโครโพรเซสเซอร์ x86 เพนเทียมและเซเลรอนของอินเทลและ ไมโครโพรเซสเซอร์จากบริษัทเอเอ็มดี (AMD)

### ตัวอย่าง ไมโครโพรเซสเซอร์
ไมโครโพรเซสเซอร์ที่รู้จักกันดี ได้แก่ 
* ยี่ห้อ Motorola 68030, 68040 
* เครื่องแมคอินทอชรุ่นเก่าของบริษัทแอปเปิล
* เครื่องพีซี ได้แก่ Intel i486, Intel Pentium, Intel Celeron, AMD Athlon, AMD Sempron

## รูปแบบโครงสร้าง
โครงสร้าง แบบ RISC มีการทำงานที่เร็วกว่า CISC ใช้ เพียง 1-2 machine cycle เท่านั้น 

อนาคตมีแนวโน้มที่จะเป็นไปใช้แบบ RISC แต่ ที่ยังใช้โครงสร้างแบบ CISC อยู่นั้นเพราะ ว่าถ้าเปลี่ยนเป็นแบบ RISC แล้ว โปรแกรมที่มีอยู่เดิมจะใช้งานไม่ได้ทันที  ถ้าต้องการใช้ก็ต้องเป็นการจำลองการทำงานบนโครงสร้างที่ต่างออกไป ทำให้ประสิทธิภาพลดต่ำลง
### อุปกรณ์ประเภทอื่น
นอกจาก Microprocessor แล้วยังมีอุปกรณ์อีกชนิดหนึ่ง คือ Microcontroller ซึ่ง Microcontroller ก็คือ Microprocessor ที่รวมอุปกรณ์อื่น ๆ เข้าไปด้วย เช่น หน่วยความจำ (RAM), DMA, UART, Watch Dog, RTC, USB, I/O, etc. กล่าวคือเราสามารถนำ Microcontroller ไปใช้งานโดยต่ออุปกรณ์ภายนอกเพียงเล็กน้อยเท่านั้น ซึ่งต่างจาก Microprocessor ที่ต้องต่ออุปกรณ์อื่นเป็นจำนวนมาก Microcontroller มีมากมายหลายตระกูล เช่น แบบ CISC มี MCS-51, 68HCxx, Z80, เป็นต้น แบบ RISC มี PIC, AVR, ARM เป็นต้น โดยเฉพาะในตระกูล ARM มาแรงมากในปัจจุบัน เนื่องจากมี โครงสร้างแบบ RISC 16/32 bit, 64 bit มีผู้ผลิตมากมายหลายเจ้า ARM ยังนิยมนำไปใช้ ใน อุปกรณ์มือถือระดับสูง เครื่องคอมพิวเตอร์พกพา (PDA) มี OS รองรับหลายรุ่น เช่น Windows CE เป็นต้น

## อ้างอิง

* 

## ดูเพิ่ม
* หน่วยประมวลผลกลาง
* สถาปัตยกรรมคอมพิวเตอร์

## แหล่งข้อมูลอื่น
* 
* 
* 
* 
* 
* 
* 
* 


หมวดหมู่:อิเล็กทรอนิกส์ดิจิทัล
หมวดหมู่:วิศวกรรมโทรคมนาคม
หมวดหมู่:ประวัติฮาร์ดแวร์คอมพิวเตอร์
หมวดหมู่:ไมโครคอมพิวเตอร์
หมวดหมู่:สิ่งประดิษฐ์ของสหรัฐ
กิโลไบต์

**กิโลไบต์** () ใช้ตัวย่อว่า kB มีค่าเท่ากับ 1,000 ไบต์ (SI prefix) เช่น ถ้าพูดว่า คอมพิวเตอร์มีหน่วยความจำ 100 กิโลไบต์ หมายความว่า มีเนื้อที่ในหน่วยความจำ 100,000 ไบต์ มีความจุประมาณ รูปถ่ายคุณภาพระดับกลาง

## อ้างอิง
* มาแก้ความเชื่อผิด ๆ กันดีกว่า “1 kilobyte ไม่ได้เท่ากับ 1024 bytes”!!!
* ความจุของหน่วยความจำ

หมวดหมู่:หน่วยสารสนเทศ
ไบต์

**ไบต์** (byte) เป็นคำที่ใช้เรียกจำนวนบิตที่มากขึ้น แต่ก็ไม่มีขนาดเป็นมาตรฐานตายตัว บนเครื่องคอมพิวเตอร์สถาปัตยกรรม IA-32 จำนวน 16 บิตจะเรียกว่าเวิร์ด ในขณะที่ 32 บิตเรียกว่า ดับเบิลเวิร์ด (double word) หรือ dword ในขณะที่สถาปัตยกรรมอื่น ๆ หนึ่งเวิร์ดมีค่าเท่ากับ 32 บิต, 64 บิต หรือค่าอื่น ๆ ซึ่งหน่วยประมวลผลกลาง จะทำการประมวลผลกับเวิร์ดได้สะดวกที่สุด

ในวิทยาการคอมพิวเตอร์ หน่วยวัดที่ใช้กันนั้น นิยมวัดเป็นกิโลไบต์ (Kilobyte) เมกะไบต์ (Megabyte) จิกะไบต์ (Gigabyte) และเทระไบต์ (Terabyte) ซึ่งแต่ละหน่วยวัดมีค่าตัวคูณต่างกัน 1,024 หรือ 210 หน่วย แต่มนุษย์จะประมาณค่าตัวคูณไว้ที่ 1,000 หน่วยเพื่อความสะดวกในการคำนวณ หน่วยวัดแต่ละหน่วยสามารถสรุปได้ดังนี้
นอกจากนี้ยังมี เพตะไบต์ (Petabyte) เอกซะไบต์ (Exabyte) เซตตะไบต์ (Zettabyte) และยอตตะไบต์ (Yottabyte) ซึ่งมีค่าตัวคูณ 1,024 หน่วยถัดจากเทระไบต์เป็นต้นไป แต่ยังไม่มีสื่อบันทึกข้อมูลใดสามารถเก็บข้อมูลได้มากขนาดนั้นในปัจจุบัน 

ปัจจุบันนี้ เพื่อลดความสับสนระหว่างค่าตัวคูณ 1,024 (210) หน่วยและ 1,000 (103) หน่วย ทาง SI จึงได้มีหน่วยสำหรับฐาน 2 แยกออกมา เช่นจากกิโลไบต์ เป็น กิบิไบต์แทน

## การเปรียบเทียบ

## ดูเพิ่ม
* เวิร์ด (หน่วยสารสนเทศ)

หมวดหมู่:หน่วยสารสนเทศ
หมวดหมู่:หน่วยความจำคอมพิวเตอร์
หมวดหมู่:ชนิดข้อมูล
หมวดหมู่:ชนิดข้อมูลพื้นฐาน
พระบาทสมเด็จพระเจ้าอยู่หัว

**พระบาทสมเด็จพระเจ้าอยู่หัว** อาจหมายถึง

* พระมหากษัตริย์พระองค์ใด ๆ, ดู รายพระนามพระมหากษัตริย์
* พระมหากษัตริย์ไทยพระองค์ใด ๆ ที่ได้รับการบรมราชาภิเษกตามโบราณราชประเพณีแล้ว, ดู รายพระนามพระมหากษัตริย์ไทย
* พระมหากษัตริย์ไทยพระองค์ล่าสุดที่ได้รับการบรมราชาภิเษกแล้ว คือ พระบาทสมเด็จพระวชิรเกล้าเจ้าอยู่หัว

นอกจากนี้แล้วก็ยังมีการใช้คำว่า **สมเด็จพระเจ้าอยู่หัว** ซึ่งหมายถึงพระมหากษัตริย์ไทยที่ยังไม่ได้รับการบรมราชาภิเษก
จิกะไบต์

**กิกะไบต์** หรือ **จิกะไบต์** (gigabyte) ใช้ตัวย่อว่า GB เป็นหน่วยวัดขนาดของข้อมูลในคอมพิวเตอร์ เช่น ใช้เป็นหน่วยวัดความจุของหน่วยความจำหรือฮาร์ดดิสก์

จิกะไบต์ มีขนาดอ้างอิงหลัก ๆ ได้สองอย่างคือ 
* 1 GB = 1,000,000,000 ไบต์ (หนึ่งพันล้านไบต์) ใช้ในหน่วยความจำของคอมพิวเตอร์ และในวิศวกรรมสื่อสาร
* 1 GB = 1,073,741,824 ไบต์ ซึ่งเท่ากับ 10243 หรือ 230 ไบต์ มีใช้ในระบบปฏิบัติการ วิศวกรรมคอมพิวเตอร์ และวิทยาการคอมพิวเตอร์

เพื่อป้องกันความสับสนระหว่างสองความหมายข้างต้น หน่วยงานมาตรฐาน IEC แนะนำให้เรียกปริมาณ 1,073,741,824 ไบต์เป็นชื่อใหม่ว่า **จิบิไบต์** หรือ **กิบิไบต์** (gibibyte) และใช้ตัวย่อว่า GiB แทน ในขณะที่ปริมาณ 1,000,000,000 ไบต์ยังคงใช้ จิกะไบต์ตามเดิม

## การใช้งานทั่วไป
* ฮาร์ดดิสก์ สำหรับคอมพิวเตอร์ส่วนบุคคลในปัจจุบันมักระบุความจุในหน่วยจิกะไบต์ ความจุที่แท้จริงอาจสูงหรือต่ำกว่าที่ระบุเล็กน้อย หน่วยความจุจิกะไบต์ที่ผู้ผลิตฮาร์ดดิสก์ใช้ คือ 1,000,000,000 ไบต์ ในขณะที่ระบบปฏิบัติการหลายตัวแสดงค่าความจุของดิสก์โดยใช้ค่า 1,073,741,824 ไบต์ ซึ่งอาจสร้างความสับสนให้กับผู้ใช้
* อ้างอิงจากปี พ.ศ. 2548 ราคาต่อหน่วยความจุของฮาร์ดดิสก์ อยู่ที่ระหว่าง 25 ถึง 50 บาท ต่อ จิกะไบต์ โดยประมาณ
* คำว่า จิกะไบต์ หรือ จิกะไบต์ มักพูดย่อ ๆ ว่า *จิ๊ก* หรือ *กิ๊ก*
* หน่วย **กิกะบิต** หรือ **จิกะบิต** มีค่าเท่ากับ 1/8 ของจิกะไบต์ เป็นหน่วยหนึ่งที่ใช้ในการระบุความเร็วการส่งของระบบโทรคมนาคมและเครือข่ายคอมพิวเตอร์
* รหัสยูนิโคดมีตัวอักษรพิเศษสำหรับจิกะไบต์ (㎇) ใช้รหัส ㎇ เว็บเบราว์เซอร์บางตัวอาจไม่สามารถแสดงตัวอักษรนี้ได้

## อ้างอิง

หมวดหมู่:หน่วยสารสนเทศ
เมกะไบต์

**เมกะไบต์** () เป็นหน่วยวัดปริมาณสารสนเทศหรือความจุของหน่วยเก็บ (storage) ในคอมพิวเตอร์ มีค่าเท่ากับหนึ่งล้านไบต์ เมกะไบต์นิยมเขียนย่อเป็น **MB** (อย่าสับสนกับ Mb ซึ่งใช้แทนเมกะบิต) หรือบางครั้งอาจพูดหรือเขียนเป็น **เม็ก** หรือ **meg**

เนื่องจากความไม่สม่ำเสมอในการใช้อุปสรรคฐานสองในการนิยามและการใช้งาน ฉะนั้น ค่าแม่นตรงของกิโลไบต์ในทางปฏิบัติโดยทั่วไปอาจเป็นค่าใดค่าหนึ่งจากค่าดังต่อไปนี้:-

# 1,000,000 ไบต์ (10002, 106) : นิยามนี้นิยมใช้ใช้ในบริบทของระบบข่ายงานและการระบุความจุของอุปกรณ์คอมพิวเตอร์ เช่น ฮาร์ดดิสก์ และดีวีดี นิยามนี้สอดคล้องกับการใช้อุปสรรค (คำนำหน้าหน่วย) ในหน่วยเอสไอ ตลอดจนการใช้อุปสรรคในวงการคอมพิวเตอร์โดยทั่วไป
# 1,024,000 ไบต์ (1,024×1,000) : นิยามนี้ใช้ในการระบุความจุของหน่วยเก็บบางชนิด ที่รู้จักกันดีที่สุด ได้แก่ แผ่นฟลอปปีดิสก์ชนิดความหนาแน่นสูง ความจุ "1.44 MB" (1,474,560 ไบต์) ขนาด "3.5 นิ้ว" (อันที่จริงคือ 90 mm)
# 1,048,576 ไบต์ (10242, 220) : นิยามนี้ใช้ในการระบุความจุของหน่วยความจำแทบทุกชนิดในคอมพิวเตอร์ (เนื่องจากโดยส่วนใหญ่ การผลิตหน่วยความจำหลักนั้นจะเพิ่มความจุเป็นสองเท่าได้ง่ายที่สุด) และแผ่นซีดี ในปี พ.ศ. 2548 พบว่าซอฟต์แวร์ส่วนใหญ่ใช้นิยามนี้ในการแสดงความจุของหน่วยเก็บ ปริมาณตามนิยามนี้มีค่าเท่ากับหนึ่งเมบิไบต์ (ดู อุปสรรคฐานสอง)

## ความสับสนที่เกิดแก่ผู้บริโภค

หน่วยความจำของคอมพิวเตอร์ถูกอ้างตำแหน่งแบบฐานสอง อันเนื่องมาจากการออกแบบ ดังนั้นขนาดของหน่วยความจำจะเป็นพหุคูณของ 2 เสมอ
จึงเป็นการสะดวกที่จะวัดขนาดความจุเป็นหน่วยไบนารี ส่วนการวัดขนาดความจุอื่น ๆ เช่นหน่วยเก็บข้อมูลที่อยู่ในรูปอุปกรณ์คอมพิวเตอร์, อัตราการส่งข้อมูล,
ความเร็วสัญญาณนาฬิกา, จำนวนโอเปอเรชั่นต่อวินาที, และอื่น ๆ ที่ไม่เกี่ยวข้องกับการใช้ฐานเลข จะใช้หน่วยวัดเป็นหน่วยเลขฐานสิบ
ผู้บริโภคที่ไม่ทราบเรื่องความหมายที่แตกต่างกันของคำย่อเหล่านี้ จะรู้สึกว่าขนาดความจุที่เห็นจริงนั้น น้อยกว่าขนาดที่ผู้ผลิตบอกไว้
และบอกว่าโรงงานผลิตไดรวฟ์และอุปกรณ์ส่งถ่ายข้อมูล จงใจเลือกใช้เลขฐานสิบเพื่อทำให้ตัวเลขดูมากกว่าความเป็นจริง
แม้ว่าการวัดความจุแบบนี้จะเป็นปกติวิสัยในสถานการณ์อื่น ๆ ที่ไม่ใช่หน่วยความจำและหน่วยเก็บข้อมูลของคอมพิวเตอร์

ยกตัวอย่าง ถ้าผู้จำหน่ายบอกว่าฮาร์ดไดรวฟ์มีความจุข้อมูลได้ 140 GB, ดิสก์จะสามารถจุได้ 140 ไบต์ โดยทั่วไป ระบบปฏิบัติการจะจองเนื้อที่
และรายงานขนาดของดิสก์และแฟ้มในหน่วยไบนารี่, และแสดงออกมาโดยใช้ตัวย่อ (เช่น GB, MB, KB) ตัวเดียวกับที่ใช้โดยระบบเลขฐานสิบ,
ดังนั้นไดรวฟ์จะถูกรายงานว่ามีขนาด "130 GB" (จริง ๆ คือ 130.36 GiB) (ในทางปฏิบัติ เราไม่สามารถเก็บแฟ้มให้มีขนาดรวมทั้งสิ้น 130.36 GiB
ได้ อันเนื่องมาจาก overhead ของระบบแฟ้ม)

หากอุปสรรคฐานสอง ตามมาตรฐาน IEC ถูกใช้อย่างแพร่หลายแล้ว จะทำให้ความสับสนนี้หมดไป

## อ้างอิง

หมวดหมู่:หน่วยสารสนเทศ
ชนิด

ในวิชาชีววิทยา **ชนิด** หรือทับศัพท์ว่า **สปีชีส์** (, ย่อ: sp., รูปพหูพจน์ย่อ: spp.) เป็นหน่วยการจำแนกชั้นทางวิทยาศาสตร์พื้นฐานและอันดับอนุกรมวิธานหนึ่ง มักนิยามว่า ชนิดเป็นกลุ่มอินทรีย์ใหญ่สุดที่สามารถสืบพันธุ์แล้วออกลูกที่สืบพันธุ์ได้ การมีลักษณะปรับตัวเฉพาะบางท้องถิ่นอาจแบ่งชนิดต่ออีกได้เป็น "ชื่อต่ำกว่าระดับชนิด" (infraspecific taxa) เช่น ชนิดย่อย [ในทางพฤกษศาสตร์มีใช้คำอื่น เช่น พันธุ์ (variety) พันธุ์ย่อยและแบบ (forma)]

## ดูเพิ่ม
* การเกิดชนิดใหม่
* ชนิดย่อย

## อ้างอิง
* Stephen Webster เขียน ,รศ.ดร.อุษณีย์  ยศยิ่งยวด แปล, **วิวัฒนาการ**, นานมีบุคส์, 2003. ISBN 974-9656-27-X

## แหล่งข้อมูลอื่น

* http://users.rcn.com/jkimball.ma.ultranet/BiologyPages/S/Speciation.html 
* 2003-12-31, ScienceDaily: Working On The 'Porsche Of Its Time': New Model For Species Determination Offered Quote: "...two species of dinosaur that are members of the same genera varied from each other by just 2.2 percent. Translation of the percentage into an actual number results in an average of just three skeletal differences out of the total 338 bones in the body. Amazingly, 58 percent of these differences occurred in the skull alone. "This is a lot less variation than I'd expected", said Novak..."
* 2003-08-08, ScienceDaily: Cross-species Mating May Be Evolutionarily Important And Lead To Rapid Change, Say Indiana University Researchers Quote: "...the sudden mixing of closely related species may occasionally provide the energy to impel rapid evolutionary change..."
* 2004-01-09 ScienceDaily: Mayo Researchers Observe Genetic Fusion Of Human, Animal Cells; May Help Explain Origin Of AIDS Quote: "...The researchers have discovered conditions in which pig cells and human cells can fuse together in the body to yield hybrid cells that contain genetic material from both species... "What we found was completely unexpected", says Jeffrey Platt, M.D."
* 2000-09-18, ScienceDaily: Scientists Unravel Ancient Evolutionary History Of Photosynthesis Quote: "...gene-swapping was common among ancient bacteria early in evolution..."

หมวดหมู่:ชีววิทยา
หมวดหมู่:การจำแนกชั้นทางวิทยาศาสตร์
โครงสร้างส่วนบน

ในสาขาสังคมศาสตร์ **โครงสร้างส่วนบน** คือกลุ่มของกรอบควบคุมเชิงสังคมและจิตวิทยาที่รักษาโครงสร้างที่เป็นเอกภาพ และมีความหมายภายในสังคม โครงสร้างนี้รวมถึงวัฒนธรรม, สถาบัน, โครงสร้างของอำนาจ, บทบาทและหน้าที่ของสมาชิกในสังคม, รวมไปถึงขนบต่างๆ  โครงสร้างดังกล่าวนี้สามารถกำหนดกฎเกณฑ์และแนวปฏิบัติของกิจกรรมต่างๆ ผ่านทางรูปแบบของพฤติกรรมที่พึงประสงค์  ได้อย่างมีประสิทธิภาพ

หมวดหมู่:สังคมศาสตร์
อ่าวตังเกี๋ย

**อ่าวตังเกี๋ย** (; ; จีนตัวเต็ม: 東京灣) เป็นอ่าวขนาด 480 x 240 กิโลเมตร อยู่ทางตะวันตกเฉียงเหนือของทะเลจีนใต้ ระหว่างประเทศเวียดนามกับประเทศจีน ทะเลในอ่าวมีความลึกน้อยกว่า 60 เมตร แม่น้ำสำคัญที่น้ำไหลลงสู่อ่าวตังเกี๋ย คือ แม่น้ำแดงในเวียดนาม ท่าเรือสำคัญอยู่ในเมืองไฮฟองของเวียดนาม และเป๋ย์ไห่ของจีน อ่าวตังเกี๋ยมีเกาะขนาดใหญ่ คือ มณฑลไหหลำ (ไห่หนาน) ของจีน

อ่าวตังเกี๋ยมีความสำคัญในประวัติศาสตร์ อุบัติการณ์อ่าวตังเกี๋ยเมื่อเดือนสิงหาคม พ.ศ. 2507 (ค.ศ. 1964) นำไปสู่การมีส่วนร่วมอย่างเปิดเผยของสหรัฐอเมริกาในสงครามเวียดนาม

ตังเกี๋ย
หมวดหมู่:อ่าวในประเทศจีน
หมวดหมู่:อ่าวในประเทศเวียดนาม
หมวดหมู่:ธรณีสัณฐานในประเทศเวียดนาม
หมวดหมู่:ธรณีสัณฐานในประเทศจีน
หมวดหมู่:อ่าวตังเกี๋ย
หมวดหมู่:เอเชียตะวันออกเฉียงใต้ภาคพื้นสมุทร
การลบ

right|thumb|250px|"5 - 2 = 3" (อ่าน "ห้าลบสองเท่ากับสาม")
**การลบ** () ในคณิตศาสตร์เป็นหนึ่งในสี่การดำเนินการพื้นฐานของเลขคณิต มักเขียนแทนด้วยการเติมเครื่องหมายลบ

ชื่อของแต่ละพจน์ของการลบ
: *c* − *b* = *a*
คือ **ผลลบ** (*a*), **ตัวตั้งลบ** (*c*), **ตัวลบ** (*b*)

## เครื่องหมาย
การลบมักจะเขียนโดยใช้เครื่องหมายลบ "−" ระหว่างเทอม คำตอบจะอยู่หลังเครื่องหมายเท่ากับ เช่น
:2 - 1 = 1  (อ่านว่า "สองลบหนึ่งเท่ากับหนึ่ง")
:4 - 2 = 2  (อ่านว่า "สี่ลบสองเท่าหับสอง")
:6 - 3 = 3  (อ่านว่า "หกลบสามเท่ากับสาม")
:4 - 6 = -2  (อ่านว่า "สี่ลบหกเท่ากับลบสอง")

## การลบพื้นฐาน

left|
เส้นตรงที่มีความยาว *b* ซึ่งปลายด้านซ้ายเขียนว่า *a* และปลายด้านขวาเขียนว่า *c*

เริ่มต้นที่ตำแหน่ง *a* ถ้าเดินไปทางขวา *b* ก้าว จะไปอยู่ตำแหน่งที่ *c* การเคลื่อนที่ไปทางขวานี้เรียกว่า **[[การบวก]]** สามารถเขียนได้ว่า
: *a* + *b* = *c*

จากตำแหน่ง *c* ถ้าเดินไปทางซ้าย *b* ก้าว จะไปอยู่ตำแหน่งที่ *a* การเคลื่อนที่ไปทางซ้ายนี้เรียกว่า **การลบ** สามารถเขียนได้ว่า
: *c* − *b* = *a*

left|
เส้นตรงที่เขียนเลข 1, 2 และ 3

จากตำแหน่ง 3 ถ้าไม่เดินเลยสักก้าว จะอยู่ตำแหน่งที่ 3 เหมือนเดิม ดังนั้น
: 3 − 0 = 3

จากตำแหน่ง 3 ถ้าเดินไปทางซ้าย 1 จะไปอยู่ตำแหน่งที่ 2 ดังนั้น
: 3 − 1 = 2

จากตำแหน่ง 3 ถ้าเดินไปทางซ้าย 2 จะไปอยู่ตำแหน่งที่ 1 ดังนั้น
: 3 − 2 = 1

ถ้าเดินไปทางซ้าย 3 ก้าวจากตำแหน่งที่ 3 จะเดินออกนอกเส้นซึ่งทำไม่ได้ ดังนั้น ถ้าการดำเนินการนี้จะใช้ได้ เส้นจะต้องขยายออกไปกว่านี้

สำหรับการลบของจำนวนธรรมชาติ เส้นจะมีจำนวนธรรมชาติทุก ๆ จำนวน (0, 1, 2, 3, 4, ...) อยู่บนเส้น

ใช้เส้นจำนวนธรรมชาติ จากตำแหน่งที่ 3 ถ้าเดินไปทางซ้าย 3 ก้าว จะไปถึงตำแหน่งที่ 0 ดังนั้น
: 3 − 3 = 0

แต่สำหรับจำนวนธรรมชาติ 3 − 4 จะใช้ไม่ได้ตั้งแต่ที่มันเริ่มเดินออกจากเส้น ดังนั้น ถ้าการดำเนินการนี้จะใช้ได้ เส้นจะต้องขยายออกไปกว่านี้

ใช้เส้นจำนวนเต็ม (…, −3, −2, −1, 0, 1, 2, 3, …) จากตำแหน่งที่ 3 ถ้าเดินไปทางซ้าย 4 ก้าว จะไปอยู่ที่ตำแหน่งที่ −1 ดังนั้น
: 3 − 4 = −1

## แหล่งข้อมูลอื่น
* One Digit Subtraction
* Two-Digit Subtraction
* Four Digit Subtraction

หมวดหมู่:เลขคณิตมูลฐาน
หมวดหมู่:การดำเนินการทวิภาค
ค่าสัมบูรณ์

thumb|250px|กราฟของฟังก์ชันค่าสมบูรณ์

ในคณิตศาสตร์ **ค่าสัมบูรณ์** หรือ **มอดุลัส** () ของจำนวนจริง *x* ใด ๆ คือ ผลต่างระหว่างจำนวนนั้นกับ 0 หรืออีกนัยหนึ่ง ค่าสัมบูรณ์ของจำนวนใด ๆ ได้จากการตัดเครื่องหมายลบทิ้ง ตัวอย่างเช่น ค่าสัมบูรณ์ของ 3 คือ 3 และค่าสัมบูรณ์ของ −3 ก็คือ 3 เช่นกัน

นอกจากนี้ยังมีการขยายนัยทั่วไปของค่าสัมบูรณ์ไปสู่ค่าสมบูรณ์ของจำนวนเชิงซ้อน จำนวนควอเตอร์เนียน ริงเรียงอันดับ ฟีลด์ ปริภูมิเวกเตอร์ และนำไปสู่นอร์มเหนือปริภูมิเวกเตอร์

## นิยามบนจำนวนจริง
สำหรับจำนวนจริง *a* ใด ๆ, **ค่าสัมบูรณ์**ของ *a* เขียนแทนด้วย |*a*| เท่ากับ *a* ถ้า *a*&nbsp;≥&nbsp;0 และเท่ากับ −*a* ถ้า *a*&nbsp;a, b, c ใด ๆ

: 
สมบัติข้างต้นเป็นสมบัติพื้นฐานที่ใช้ในการนิยามค่าสัมบูรณ์ในกรณีทั่วไป สมบัติด้านล่างเป็นผลจากสมบัติข้างต้นทั้งสี่ข้อ

:

สมบัติที่สำคัญอีกสองข้อของค่าสัมบูรณ์มีดังนี้
:|a| \le b \iff -b \le a \le b 
:|a| \ge b \iff a \le -b\  or a \ge b 
ซึ่งใช้ในการแก้อสมการที่เกี่ยวข้องกับค่าสัมบูรณ์ เช่น
:

## ค่าสัมบูรณ์บนจำนวนเชิงซ้อน
สำหรับจำนวนเชิงซ้อน z = x + yi ใด ๆ เมื่อ x, y\in\R เป็นจำนวนจริง จะนิยามค่าสัมบูรณ์หรือมอดุลัสของ z ได้ดังนี้
:|z| = \sqrt{[\operatorname{Re}(z)]^2 + [\operatorname{Im}(z)]^2}=\sqrt{x^2 + y^2} 
เมื่อ Re(z) แทนส่วนจริง และ Im(z) แทนส่วนจินตภาพของจำนวนเชิงซ้อน z
หมวดหมู่:ระบบเลข
หมวดหมู่:ฟังก์ชันพิเศษมูลฐาน
ฟังก์ชัน

**ฟังก์ชัน** เป็นคำทับศัพท์จากภาษาอังกฤษ function สามารถหมายถึง
* ฟังก์ชัน (คณิตศาสตร์)
* ฟังก์ชัน (คอมพิวเตอร์) - ชุดคำสั่งหรือข้อมูลสำหรับปฏิบัติการคำสั่งใดคำสั่งหนึ่ง
* ฟังก์ชัน (การผลิต) - ในทางเศรษฐศาสตร์จุลภาค
อิมมานูเอล คานต์

thumb|230px|อิมมานูเอล คานต์
**อิมมานูเอล คานต์** (; 22 เมษายน พ.ศ. 2267 - 12 กุมภาพันธ์ พ.ศ. 2347) เป็นนักปรัชญาชาวเยอรมัน จากแคว้นปรัสเซีย ได้รับการยกย่องโดยทั่วไปว่า เป็นนักคิดที่มีอิทธิพลมากที่สุดของยุโรป และเป็นนักปรัชญาคนสำคัญคนสุดท้ายของยุคแสงสว่าง เขาสร้างผลกระทบที่สำคัญไปถึงนักปรัชญาสายโรแมนติกและสายจิตนิยม ในสมัยคริสต์ศตวรรษที่ 19 งานของเขาเป็นจุดเริ่มของเฮเกิล

คานต์เป็นที่รู้จักเนื่องจากแนวคิดของเขา ที่เรียกว่าจิตนิยมอุตรวิสัย (transcendental idealism) ที่กล่าวว่ามนุษย์ใช้แนวคิดบางอย่างที่ติดตัวมาแต่กำเนิด (innate idea) ในการรับรู้ประสบการณ์ที่เกิดขึ้นรอบตัวในโลก เรารับรู้โลกโดยผ่านทางประสาทสัมผัสประกอบกับมโนภาพที่ติดตัวมานี้ ดังนั้นเราจึงไม่สามารถล่วงรู้หรือเข้าใจใน "สรรพสิ่งที่แท้" ได้  ความรู้ต่อสรรพสิ่งที่เรามีนั้นจึงเป็นได้แค่เพียงภาพปรากฏ ที่เรารับรู้ได้ผ่านทางประสาทสัมผัสเท่านั้น

ญาณวิทยา (epistemology) หรือทฤษฎีความรู้ของคานต์นั้น เกิดขึ้นเพื่อแก้ความขัดแย้งระหว่างปรัชญาสายเหตุผลนิยมที่กล่าวว่า ความรู้สามารถสร้างขึ้นได้ไม่จำเป็นต้องใช้ประสบการณ์ กับปรัชญาสายประสบการณ์นิยมที่กล่าวว่า ทุกสิ่งทุกอย่างที่เรารู้มีที่มาจากประสบการณ์  คานต์ได้เชื่อมแนวคิดที่ขัดแย้งกันทั้งสอง  ดังคำกล่าวที่เขาเองเปรียบเปรยว่าเป็นการปฏิวัติแบบโคเปอร์นิคัส (Copernical Revolution) โดยสรุปคร่าว ๆ ได้เป็นประโยคขึ้นต้นของหนังสือ *บทวิพากษ์ของการใช้เหตุผล* (*Critique of Pure Reason*) ว่า "แม้ว่าความรู้ทั้งหมดที่เรามีจะมีจุดเริ่มต้นจากประสบการณ์ แต่นั่นมิได้หมายความว่าความรู้ทั้งหมดนั้นเกิดขึ้นมาจากประสบการณ์"

ใน *Critique of Pure Reason* ยังได้นำเสนอเนื้อหาของหลักทางศีลธรรม (จริยศาสตร์) ที่ยังคงมีอิทธิพลต่อแนวความคิดด้านจริยธรรมของโลกตะวันตกมาจนถึงปัจจุบัน ตลอดจนอาจกล่าวได้ว่าเขาเป็นบิดาแห่งแนวคิดเรื่องสหประชาชาติ ดังที่ปรากฏในความเรียงว่าด้วยเรื่องสันติภาพถาวรของเขาได้เสนอให้มีการจัดตั้งองค์กรระหว่างประเทศขึ้นเพื่อยุติความขัดแย้งและความโหดร้ายของสงคราม กระทั่งสันนิบาตชาติและตามด้วยสหประชาชาติได้เกิดขึ้นจริงในปัจจุบัน

## ประวัติ
เกร็ดประวัติชีวิตที่น่าสนใจของนักปรัชญาผู้นี้คือคานต์ เกิดและตายที่เมืองเคอนิชส์แบร์ค (Konigsberg) ทางตะวันออกของปรัสเซีย และดำรงตำแหน่งศาสตราจารย์ในมหาวิทยาลัยเคอนิจส์แบร์กที่นั่น ทั้งชีวิตของเขาไม่เคยออกนอกเมืองดังกล่าวเลย แนวคิดของเขาส่งผ่านไปทั่วโลกโดยทางจดหมาย หลักศีลธรรมของเขาไม่เพียงแต่ปรากฏในแผ่นกระดาษเท่านั้น แต่เขายังถือปฏิบัติอย่างจริงจังอีกด้วย เขาครองโสดตลอดชีวิต มีความเป็นอยู่อย่างสมถะ และไม่โอ้อวดในทางวิชาการ นอกจากนี้เขายังเป็นคนที่ตรงเวลามากอีกด้วย ทุก ๆ วันเขาจะออกจากบ้านเวลาเดียวกันเสมอ กระทั่งมีคำกล่าวว่า หากเห็นคานต์ออกจากบ้านเมื่อใดก็สามารถนำเวลานั้นมาตั้งหน้าปัดนาฬิกาของตนเองได้ 

**อิมมานูเอล คานต์** มีชีวิตอยู่ในระหว่างรัชสมัยสมเด็จพระเจ้าท้ายสระ สมัยอยุธยา และรัชสมัยพระบาทสมเด็จพระพุทธยอดฟ้าจุฬาโลก สมัยรัตนโกสินทร์ คานต์ ถึงแก่กรรมเมื่ออายุได้ 80 ปี

## อ้างอิง

* Broad C. D. Kant: An Introduction. Cambridge University Press, 1978. ISBN 0-521-21755-5, ISBN 0-521-29265-4
* Gardner, Sebastian Kant and the Critique of Pure Reason. Routledge, 1999. ISBN 0-415-11909-X

## ดูเพิ่ม
* อุตรภาพ (transcendental)

หมวดหมู่:นักปรัชญาในคริสต์ศตวรรษที่ 18
หมวดหมู่:นักปรัชญาชาวเยอรมัน
หมวดหมู่:นักปรัชญายุคเรืองปัญญา
หมวดหมู่:นักปรัชญาการเมือง
หมวดหมู่:บุคคลจากเคอนิชส์แบร์ค
หมวดหมู่:ศิษย์เก่าจากมหาวิทยาลัยเคอนิชส์แบร์ค
หมวดหมู่:บุคคลจากมหาวิทยาลัยเคอนิชส์แบร์ค
ลำดับเลขคณิต

ในทางคณิตศาสตร์ **ลำดับเลขคณิต** () คือลำดับของจำนวนซึ่งผลต่างของสมาชิกสองตัวใด ๆ ที่อยู่ติดกันในลำดับเป็นค่าคงตัวเสมอ เรียกค่าคงตัวนั้นว่า ผลต่างร่วม (common difference) ตัวอย่างเช่น ลำดับ 3, 5, 7, 9, 11, 13, ... เป็นลำดับเลขคณิตที่มีผลต่างร่วมเท่ากับ 2

ถ้าหากพจน์เริ่มต้นของลำดับเลขคณิตลำดับหนึ่งคือ *a*1 และมีผลต่างร่วมของสมาชิกที่อยู่ติดกันเท่ากับ *d* แล้วพจน์ที่ *n* ของลำดับนี้คือ
:: a_n = a_1 + (n - 1)d\,\!
หรือในกรณีทั่วไป จะได้
:: a_n = a_m + (n - m)d\,\!
หรือเขียนได้ด้วยรูปแบบความสัมพันธ์เวียนเกิด
:: a_n = a_{n-1} + d\,\!

## ผลรวม




วิธีการคำนวณผลรวม 2 + 5 + 8 + 11 + 14 โดยเขียนอนุกรมกลับหน้ามาหลังและบวกเข้ากับแต่ละพจน์ ผลรวมที่ได้จะเป็นลำดับคงตัวที่เท่ากับผลบวกของพจน์แรกและพจน์สุดท้าย  (2 + 14 = 16) ทำให้ได้ 16 &times; 5 = 80 ซึ่งเป็นสองเท่าของผลรวม



ผลรวมของสมาชิกในลำดับเลขคณิต เรียกว่า **อนุกรมเลขคณิต** () ตัวอย่างเช่น พิจารณาผลรวม

:2 + 5 + 8 + 11 + 14

ผมรวมของลำดับเลขคณิตข้างต้นสามารถหาได้อย่างรวดเร็ว โดยให้ *n* แทนจำนวนพจน์ทั้งหมด (ในกรณีนี้คือ 5) แล้วคูณด้วยผลบวกของพจน์แรกและพจน์สุดท้ายในลำดับเลขคณิต (ในกรณีนี้คือ 2 + 14 = 16) และสุดท้ายหารด้วย 2:

:\frac{n(a_1 + a_n)}{2}

ในกรณีนี้จะได้ค่าของผลรวมคือ

:2 + 5 + 8 + 11 + 14 = \frac{5(2 + 14)}{2} = \frac{5 \times 16}{2} = 40

สูตรนี้ใช้ได้สำหรับทุกลำดับเลขคณิตที่มีพจน์แรกและพจน์สุดท้ายคือ a_1 และ a_n ใด ๆ 

### การพิสูจน์
อนุกรมข้างต้นสามารถเขียนในรูปที่สมมูลกันได้สองแบบ ได้แก่
:: S_n=a_1+(a_1+d)+(a_1+2d)+\cdots+(a_1+(n-2)d)+(a_1+(n-1)d)
:: S_n=(a_n-(n-1)d)+(a_n-(n-2)d)+\cdots+(a_n-2d)+(a_n-d)+a_n

บวกสองสมการข้างต้นเข้าด้วยกัน ทุกพจน์ที่เกี่ยวข้องกับ *d* จะหายไป และเหลือเพียง
:: 2S_n=n(a_1+a_n)\,\!

จัดรูปแบบใหม่ และในเมื่อเราทราบแล้วว่า a_n = a_1 + (n-1)d ดังนั้นเราจะได้
:: S_n=\frac{n(a_1 + a_n)}{2}=\frac{n[2a_1 + (n-1)d]}{2}

## ผลคูณ
ผลคูณของสมาชิกในลำดับเลขคณิต โดยเริ่มตั้งแต่พจน์ *a*1 ไปถึง *a**n* ซึ่งมีผลต่างร่วมเท่ากับ *d* สามารถคำนวณได้จากสูตร
:: a_1a_2\cdots a_n = d^n {\left(\frac{a_1}{d}\right)}^{\overline{n}} = d^n \frac{\Gamma \left(a_1/d + n\right) }{\Gamma \left( a_1 / d \right) }

โดยที่สัญลักษณ์ x^{\overline{n}} หมายถึงผลคูณลำดับเพิ่ม (rising sequential product) และ \Gamma (x) แทนฟังก์ชันแกมมา อย่างไรก็ตามสูตรนี้จะใช้งานไม่ได้เมื่อ  เป็นจำนวนเต็มลบหรือศูนย์

นี่เป็นรูปแบบทั่วไป ซึ่งเกิดขึ้นจากการคูณสมาชิกของลำดับเลขคณิต 1 × 2 × ... × *n* ที่ได้นิยามไว้แล้วในแฟกทอเรียล *n*! ดังนั้นผลคูณของลำดับนี้
:: m \times (m+1) \times (m+2) \times \cdots \times (n-2) \times (n-1) \times n \,\!
จะมีค่าเท่ากับ
:: \frac{n!}{(m-1)!}
โดยที่ *m* และ *n* เป็นจำนวนเต็มบวก

## อ้างอิง

* 

## ดูเพิ่ม
* ลำดับเรขาคณิต
* อนุกรม

## แหล่งข้อมูลอื่น
* 
* 

หมวดหมู่:ลำดับและอนุกรม
อุตรภาพ

**อุตรภาพ** (อังกฤษ: transcendence) ในทางปรัชญา คือสภาวะที่อยู่เหนือความเข้าใจของมนุษย์ ยกตัวอย่างเช่น ประสบการณ์ที่อยู่เหนือความเข้าใจของมนุษย์ได้ สิ่งที่บางครั้งถูกจัดให้มีสภาวะเหนือความเข้าใจเช่น ศาสนา อภิปรัชญาหรือความตาย ในแนวคิดของคานท์ สิ่งที่ถูกจัดให้มีอุตรภาพคือ สิ่งที่อยู่นอกเหนือความรู้ของมนุษย์

## หมายเหตุ
คำว่า "อุตรภาพ" ในภาษาอังกฤษใช้คำว่า transcendence ซึ่งมีความหมายในทางคณิตศาสตร์ หมายถึงอดิศัย

หมวดหมู่:ปรัชญา
ภูเขาไฟ

[thumb|right|300px|[ภูเขาไฟโบรโมและเขาเซอเมรูบนเกาะชวา ประเทศอินโดนีเซีย]]
**ภูเขาไฟ** เป็นธรณีสัณฐานที่หินหนืดปะทุผ่านขึ้นมายังพื้นผิวของดาวเคราะห์ ภูเขาไฟมักเกิดขึ้นใกล้กับแนวรอยต่อระหว่างแผ่นเปลือกโลก อย่างไรก็ตาม ยังมีภูเขาไฟที่เป็นข้อยกเว้น เรียกว่า จุดร้อนภูเขาไฟ (Volcanic Hotspot)

วิชาที่ศึกษาเกี่ยวกับภูเขาไฟ เรียกว่า วิทยาภูเขาไฟ (vulcanology หรือ volcanology)

## การจำแนกภูเขาไฟตามรูปร่าง
ปกติจะมีการจำแนกภูเขาไฟตามรูปร่าง ตามส่วนประกอบที่ทำให้เกิด และชนิดของการปะทุ โดยสรุปแล้วเราจะจำแนกภูเขาไฟได้ 4 ลักษณะคือ

# ภูเขาไฟแบบกรวยสูง (Steep cone)  เกิดจากลาวาที่มีความเป็นกรด หรือ Acid lava cone รูปกรวยคว่ำของภูเขาไฟเกิดจากการทับถมของลาวาที่เป็นกรด เพราะประกอบด้วยธาตุซิลิกอนมากกว่าธาตุอื่นๆ ลาวามีความเข้มข้นและเหนียว จึงไหลและเคลื่อนตัวไปอย่างช้าๆ แต่จะแข็งตัวเร็ว ทำให้ไหล่เขาชันมาก ภูเขาไฟแบบนี้จะเกิดจากการระเบิดอย่างรุนแรง 
# กรวยภูเขาไฟสลับชั้น (Composite Cone Volcano หรือ Stratovolcano) เป็นภูเขาไฟซึ่งเกิดจากการสลับหมุนเวียนของชั้นลาวา และเศษหิน ภูเขาไฟชนิดนี้อาจจะดันลาวาไหลออกมาเป็นเวลานาน และจะเปลี่ยนแปลงรูปแบบการประทุอย่างกะทันหัน ภูเขาไฟชนิดนี้ที่มีชื่อ เช่น ภูเขาไฟฟูจิ (ญี่ปุ่น), ภูเขาไฟมายอน (ฟิลิปปินส์) และ ภูเขาไฟเซนต์เฮเลน (สหรัฐ)
# ภูเขาไฟรูปโล่ (Shield Volcano) เป็นภูเขาไฟที่มีขนาดใหญ่ โดยพื้นฐานแล้วภูเขาไฟชนิดนี้เกิดจาก ลาวาชนิดบาซอลท์ที่ไหลด้วยความหนืดต่ำ ลาวาที่ไหลมาจากปล่องกลาง และไม่กองสูงชัน เหมือนภูเขาไฟชนิดกรวยสลับชั้น ภูเขาไฟชนิดนี้มักจะเป็นภูเขาไฟที่ใหญ่ เช่น ภูเขาไฟ Mauna Loa (ฮาวาย)
# กรวยกรวดภูเขาไฟ (Cinder Cone) ภูเขาไฟชนิดนี้จะสูงชันมาก และเกิดจากลาวาที่พุ่งออกมาทับถมกัน ลาวาจะมีความหนืดสูง การไหลไม่ต่อเนื่อง และมีลักษณะเป็นลาวาลูกกลมๆ ที่พุ่งออกมาจากปล่องเดี่ยว และทับถมกันบริเวณรอบปล่อง ทำให้ภูเขาไฟชนิดนี้ไม่ค่อยก่อให้เกิดความสูญเสียชีวิตมากมาย

## อ้างอิง

## แหล่งข้อมูลอื่น

* 
* Volcano Eruptions, Ancient & Modern  slideshow by *[[Life magazine]]*
* Volcano, U.S. Federal Emergency Management Agency (FEMA)


หมวดหมู่:ภัยธรรมชาติ
หมวดหมู่:วิทยาภูเขาไฟ
หมวดหมู่:ธรณีสัณฐานภูเขาไฟ
หมวดหมู่:แผ่นเปลือกโลก
ชุดตัวอักษรกรีก

**ชุดตัวอักษรกรีก** เป็นชุดของอักษรที่ใช้สำหรับเขียนภาษากรีก โดยมีพัฒนาการมาตั้งแต่ยุคคลาสสิก ประมาณ 357 ปีก่อนพุทธศักราช (ศตวรรษที่ 9 ก่อนคริสต์ศักราช) และยังคงใช้สืบต่อเรื่อยมา นับเป็นอักษรที่เก่าแก่ที่สุดแบบหนึ่งที่ยังคงใช้อยู่ในปัจจุบัน ในสมัยกรีกโบราณนั้น อักษรกรีกยังใช้เขียนแทนจำนวนอีกด้วย ซึ่งในกรณีนี้จะเรียกว่าเลขกรีก ในทำนองเดียวกับเลขโรมัน ทุกวันนี้เราใช้อักษรกรีกเป็นสัญลักษณ์คณิตศาสตร์ เป็นชื่อดาวฤกษ์ เป็นชื่อกลุ่มภราดรและกลุ่มภคินี และใช้เพื่อวัตถุประสงค์อื่น ๆ อีกมาก

## ประวัติ
อักษรกรีกนั้นปรับปรุงแก้ไขจากอักษรฟินิเชีย และยังได้เป็นจุดกำเนิดพัฒนาการของอักษรอื่น ๆ อีกหลายแบบ เช่น อักษรละติน (อักษรโรมัน) อักษรกลาโกลิติก อักษรคอปติก และอักษรซีริลลิก เป็นต้น อาจรวมถึงอักษรอาร์มีเนียด้วย

จากข้อเขียนของเฮโรโดตัสระบุว่าตัวอักษรเข้าสู่กรีซครั้งแรกโดยชาวฟินิเชียชื่อแคดมัส การเปลี่ยนแปลงของอักษรกรีกเมื่อเทียบกับอักษรฟินิเชีย คือการเพิ่มสัญลักษณ์แทนเสียงสระ ซึ่งได้แก่ อัลฟา เอฟซีลอน ไอโอตา โอไมครอน และอัฟซีลอน และเพิ่มพยัญชนะบางตัวเข้าไป ในช่วงแรกอักษรกรีกมีความหลากหลายมาก มีความแตกต่างอย่างชัดเจนระหว่างกรีซตะวันตกหรือคัลเดียกับกรีซตะวันออกหรือไอโอนิก รัฐเอเธนส์กำหนดระบบการเขียนแบบไอโอนิกให้เป็นมาตรฐานเมื่อ พ.ศ. 140 ปัจจุบันอักษรกรีกเขียนจากซ้ายไปขวา แต่ในอดีตเคยเขียนจากขวาไปซ้าย

## ใช้เขียน
* ภาษากรีก 
* ภาษานาร์บอน มีผู้พูดทางตอนใต้ของฝรั่งเศสเมื่อราว พ.ศ. 243 
* คัมภีร์ไบเบิลภาคภาษาฮีบรู 
* ภาษาอาหรับเมื่อราว พ.ศ. 1300 
* ภาษาตุรกีในหมู่ชาวตุรกีที่นับถือศาสนาคริสต์นิกายกรีกออร์ธอดอกซ์ 
* ภาษาอัลเบเนีย เมื่อราว พ.ศ. 2043 
* ภาษากลุ่มสลาวิกใต้ เช่นภาษามาซิโดเนีย 
* ภาษาคอปติก 
* ภาษานิวเบียโบราณ

## รายชื่ออักษรกรีกและพัฒนาการ
### ตัวอักษรที่ยังใช้อยู่

### ตัวอักษรที่เลิกใช้แล้ว

## ยูนิโคด

## อ้างอิง

## แหล่งข้อมูลอื่น
* อักษรกรีก 
* U0370.pdf 
* Wau (Digamma)  
* Stigma  
* Heta  
* San  
* Sho  
* Koppa  
* Sampi (Disigma)  
* การอ่านอักษรกรีก มีไฟล์เสียงให้ฟัง

ชุดตัวอักษรกรีก
อักษรซีริลลิก

thumb|275px|ประเทศที่ใช้อักษรซีริลลิก
**อักษรซีริลลิก** หรือ **อักษรซิริลลิก** () เป็นตัวอักษรที่ใช้เป็นตัวเขียนสำหรับภาษาในกลุ่มภาษาสลาวิกนอกจากนี้ยังใช้เป็นตัวเขียนสำหรับภาษาในอีกหลายประเทศ แต่ไม่มีอักษรซีริลลิกทุกตัวกับภาษาใด ขึ้นอยู่กับการเขียนในภาษานั้น

ในกลุ่มประเทศที่ใช้อักษรซีริลลิกด้วยกันเอง จะไม่เรียก **ซีริล** แต่จะออกเสียงว่า **คีริล** แทน เช่น ในภาษารัสเซียเรียกอักษรซีริลลิกว่า Кириллица คีริลลิซา

## ประวัติ
พัฒนามาจากอักษรกลาโกลิติกโดยนักบุญซีริลและเมโธเดียส (ในภาษารัสเซียออกเสียง ซีริล ว่า คีริล จึงเป็นที่มาของการอ่านชื่ออักษรไม่เหมือนกับในภาษาอังกฤษ) นำมาใช้แทนที่อักษรกลาโกลิติกเกือบจะสมบูรณ์เมื่อราว พ.ศ. 1500

## ใช้เขียน
* กลุ่มภาษาสลาวิก ได้แก่ 
**ภาษาเบลารุส หรือ ภาษาไบโลรัสเซีย
** ภาษาบัลแกเรีย
** ภาษาสลาโวนิกคริสตจักรโบราณ เมื่อราว พ.ศ. 1400 
** ภาษามาซิโดเนีย
** ภาษารัสเซีย 
** ภาษาเซอร์เบีย ตั้งแต่ พ.ศ. 2400 
** ภาษายูเครน  
**ภาษาบอสเนีย/ภาษายูโกสลาฟ
* ภาษาที่ไม่ใช่กลุ่มภาษาสลาวิก การแพร่กระจายของอักษรซีริลลิกเป็นผลมาจากการเผยแพร่ศาสนาคริสต์นิกายกรีกออร์ธอดอกซ์ รวมทั้งอิทธิพลของสหภาพโซเวียตที่ให้ประชาชนในบังคับใช้อักษรซีริลลิกแทนอักษรอาหรับและอักษรละติน ภาษาในกลุ่มนี้ได้แก่ 
**ภาษาอับฮาเซีย
** ภาษาอาเซอร์ไบจาน ใช้ระหว่าง พ.ศ. 2482 – 2534 
** ภาษาคูวาซ เมื่อราว พ.ศ. 2481 
** ภาษาคาซัค 
** ภาษาคีร์กิซ 
** ภาษาอุซเบก ในช่วง พ.ศ. 2483 – 2535 
** ภาษามอลโดวา ในช่วง พ.ศ. 2489 – 2532 
** ภาษามองโกเลีย 
** ภาษาเบอร์บัต
** ภาษานาไน
** ภาษาโอโรค
** ภาษาโอรช
** ภาษาอิเวนกิ (เฉพาะชาวอิเวนกิในรัสเซีย)
** ภาษาคัลมึค (แต่เดิมใช้อักษรของตนเอง แต่เปลี่ยนมาใช้อักษรซิริลลิคเมื่อ พ.ศ. 2467)

## ยูนิโคด

## อ้างอิง

## แหล่งข้อมูลอื่น

* อักษรซีริลลิก
รายชื่อกลุ่มดาวเรียงตามเนื้อที่

รายชื่อกลุ่มดาว 88 กลุ่ม เรียงตามเนื้อที่ในท้องฟ้า หน่วยเป็นตารางองศา



**อันดับที่**
**กลุ่มดาว**
**เนื้อที่** (ตารางองศา)


1
กลุ่มดาวงูไฮดรา
1,303


2
กลุ่มดาวหญิงสาว
1,294


3
กลุ่มดาวหมีใหญ่
1,280


4
กลุ่มดาวซีตัส
1,231


5
กลุ่มดาวเฮอร์คิวลีส
1,225


6
กลุ่มดาวแม่น้ำ
1,138


7
กลุ่มดาวม้าบิน
1,121


8
กลุ่มดาวมังกร
1,083


9
กลุ่มดาวคนครึ่งม้า
1,060


10
กลุ่มดาวคนแบกหม้อน้ำ
980


11
กลุ่มดาวคนแบกงู
948


12
กลุ่มดาวสิงโต
947


13
กลุ่มดาวคนเลี้ยงสัตว์
907


14
กลุ่มดาวปลา
889


15
กลุ่มดาวคนยิงธนู
867


16
กลุ่มดาวหงส์
804


17
กลุ่มดาววัว
797


18
กลุ่มดาวยีราฟ
757


19
กลุ่มดาวแอนดรอเมดา
722


20
กลุ่มดาวท้ายเรือ
673


21
กลุ่มดาวสารถี
657


22
กลุ่มดาวนกอินทรี
652


23
กลุ่มดาวงู *
637


24
กลุ่มดาวเพอร์ซิอัส
615


25
กลุ่มดาวแคสซิโอเปีย
598


26
กลุ่มดาวนายพราน
594


27
กลุ่มดาวซีฟิอัส
588


28
กลุ่มดาวแมวป่า
545


29
กลุ่มดาวคันชั่ง
538


30
กลุ่มดาวคนคู่
514


31
กลุ่มดาวปู
506


32
กลุ่มดาวใบเรือ
500


33
กลุ่มดาวแมงป่อง
497


34
กลุ่มดาวกระดูกงูเรือ
494


35
กลุ่มดาวยูนิคอร์น
482


36
กลุ่มดาวช่างแกะสลัก
475


37
กลุ่มดาวนกฟีนิกซ์
469


38
กลุ่มดาวหมาล่าเนื้อ
465


39
กลุ่มดาวแกะ
441


40
กลุ่มดาวแพะทะเล
414


41
กลุ่มดาวเตาหลอม
398


42
กลุ่มดาวผมเบเรนิซ
386


43
กลุ่มดาวหมาใหญ่
380


44
กลุ่มดาวนกยูง
378


45
กลุ่มดาวนกกระเรียน
366


46
กลุ่มดาวหมาป่า
334


47
กลุ่มดาวเซกซ์แทนต์
314


48
กลุ่มดาวนกทูแคน
295


49
กลุ่มดาวอินเดียนแดง
294


50
กลุ่มดาวออกแทนต์
291


51
กลุ่มดาวกระต่ายป่า
290


52
กลุ่มดาวพิณ
286


53
กลุ่มดาวถ้วย
282


54
กลุ่มดาวหมาจิ้งจอก
278


55
กลุ่มดาวนกเขา
270


56
กลุ่มดาวหมีเล็ก
256


57
กลุ่มดาวกล้องโทรทรรศน์
252


58
กลุ่มดาวนาฬิกา
249


59
กลุ่มดาวขาตั้งภาพ
247


60
กลุ่มดาวปลาใต้
245


61
กลุ่มดาวงูไฮดรัส
243


62
กลุ่มดาวเครื่องสูบลม
239


63
กลุ่มดาวแท่นบูชา
237


64
กลุ่มดาวสิงโตเล็ก
232


65
กลุ่มดาวเข็มทิศ
221


66
กลุ่มดาวกล้องจุลทรรศน์
210


67
กลุ่มดาวนกการเวก
206


68
กลุ่มดาวกิ้งก่า
201


69
กลุ่มดาวโลมา
189


70
กลุ่มดาวนกกา
184


71
กลุ่มดาวหมาเล็ก
182


72
กลุ่มดาวมงกุฎเหนือ
179


กลุ่มดาวปลากระโทงแทง
179


74
กลุ่มดาวไม้ฉาก
165


75
กลุ่มดาวภูเขา
153


76
กลุ่มดาวปลาบิน
141


77
กลุ่มดาวแมลงวัน
138


78
กลุ่มดาวกิ้งก่าคะมีเลียน
132


กลุ่มดาวสามเหลี่ยม
132


80

กลุ่มดาวมงกุฎใต้
128


81
กลุ่มดาวสิ่ว
125


82
กลุ่มดาวตาข่าย
114


83
กลุ่มดาวสามเหลี่ยมใต้
110


84
กลุ่มดาวโล่
109


85
กลุ่มดาววงเวียน
93


86
กลุ่มดาวลูกธนู
80


87
กลุ่มดาวม้าแกลบ
72


88
กลุ่มดาวกางเขนใต้
68


หมายเหตุ:

 กลุ่มดาวงูแยกเป็น 2 ส่วน คือ หัวงู (429 ตารางองศา) และหางงู (208 ตารางองศา)

นเนื้อที่
หมวดหมู่:ดาราศาสตร์
ฝนดาวตก

[250px|thumb|right|ภาพวาด[ฝนดาวตกลีโอนิดส์ในปีพ.ศ. 2409 (ซ้าย) และปีพ.ศ. 2376 (ขวา)]]
**ฝนดาวตก** คือดาวตกหลายดวงที่เหมือนกันออกมาจากบริเวณเดียวกันในท้องฟ้าช่วงเวลาเดียวกันของปี ซึ่งเกิดจากเศษชิ้นส่วนในอวกาศที่พุ่งเข้าบรรยากาศโลกด้วยอัตราเร็วสูง แต่ละคราวที่ดาวหางเข้ามาใกล้ดวงอาทิตย์ จะมีเศษชิ้นส่วนขนาดเล็กของดาวหางถูกสลัดทิ้งไว้ตามทางโคจร เรียกว่า "ธารสะเก็ดดาว" หากวงโคจรของโลกและของดาวหางซ้อนทับกัน โลกจะเคลื่อนที่ผ่านธารสะเก็ดดาวในช่วงวันเดียวกันของแต่ละปี ทำให้เกิดฝนดาวตก

การที่สะเก็ดดาวในธารเดียวกัน เคลื่อนที่ขนานกันและมีอัตราเร็วเท่ากัน ดาวตกที่เราเห็นจึงดูเหมือนพุ่งออกมาจากจุดเดียวกันในท้องฟ้า ซึ่งเป็นผลจากทัศนมิติ (perspective) เปรียบเหมือนกับที่เราเห็นรางรถไฟไปบรรจบกันที่ขอบฟ้า เมื่อยืนดูจากกลางราง

## ดูเพิ่ม
* รายชื่อฝนดาวตก
* ดาวเคราะห์น้อย

## แหล่งข้อมูลอื่น
* The International Meteor Organisation
* The American Meteor Society
* Meteor Showers Online, by *Gary W. Kronk*
* Meteor Showers , by *Sky and Telescope*
* Upcoming Meteor Showers , by *Sky and Telescope*
* Basics of Meteor Observing , by *Sky and Telescope*

หมวดหมู่:ปรากฏการณ์ทางดาราศาสตร์
จักรราศี

thumb|250px|เครื่องหมายจักรราศีของโหราศาสตร์สากลราวคริสต์ศตวรรษที่ 16 แกะจากแม่พิมพ์ไม้	
[thumb|200px|ภาพสมัยคริสต์ศตวรรษที่ 17 ใน[จอร์เจียเป็นรูปจักรราศีที่มีพระเยซูอยู่ตรงกลาง]]	
thumb|200px|เครื่องหมายจักรราศีที่ใช้ในโหราศาสตร์สากลในปัจจุบัน
	
**จักรราศี** ( มาจากภาษากรีก *ζῳδιακός* หมายถึง "สัตว์") เป็นแถบสมมติบนท้องฟ้าที่มีขอบเขตประมาณ 8 องศา ค่อนไปทางเหนือและใต้ของแนวเส้นทางที่ดวงอาทิตย์ปรากฏเคลื่อนผ่าน (สุริยวิถี) ซึ่งครอบคลุมแนวเส้นทางปรากฏของดวงอาทิตย์ ดวงจันทร์ และดาวเคราะห์ในระบบสุริยจักรวาลอีก 7 ดวง คือ ดาวพุธ ดาวศุกร์ ดาวอังคาร ดาวพฤหัสบดี ดาวเสาร์ ดาวยูเรนัส และดาวเนปจูน ส่วนดาวพลูโตนั้น ความเอียงของวงโคจรมีค่ามาก ดาวพลูโตจึงมีเส้นทางปรากฏห่างจากสุริยวิถี

## ประวัติ
### ประวัติยุคเริ่มแรก
การแบ่งเส้นสุริยวิถีออกเป็นจักรราศี เริ่มต้นในยุคบาบิโลเนีย ดาราศาสตร์ในช่วงครึ่งแรกของ 1,000 ปีก่อนคริสตกาล คล้ายกับช่วงกลางหรือบาบิโลเนียใหม่ เมื่อ 612 ปีก่อนคริสตกาล จักรราศีคลาสสิกแก้ไขมาจาก MUL.APIN ซึ่งได้รวบรวมขึ้นเมื่อประมาณ 1,000 ปีก่อนคริสตกาล กลุ่มดาวบางกลุ่มสามารถย้อนหลังไปได้ถึงยุคสำริด (บาบิโลเนียเก่า) รวมทั้งกลุ่มดาวคนคู่ (ราศีมิถุน) จาก MAŠ.TAB.BA.GAL.GAL "คู่แฝดที่ยิ่งใหญ่" และกลุ่มดาวปู (ราศีกรกฎ) จาก AL.LUL "กุ้งนาง"

## เครื่องหมายทั้งสิบสอง
ต่อไปนี้เป็นรายชื่อเครื่องหมายทั้งสิบสองของจักรราศีในปัจจุบันโดย 0° ของราศีเมษถือเป็นจุดวิษุวัต พร้อมทั้งชื่อภาษาละติน ภาษากรีก ภาษาสันสกฤต และภาษาบาบิโลเนีย  

## ตารางจักรราศีและช่วงวันที่ครอบคลุม
จักรราศี (และช่วงวันที่ครอบคลุม) ซึ่งมีทั้งหมด 12 ราศี เป็นดังนี้

## จักรราศีใหม่
13 มกราคม พ.ศ. 2559 นาซ่าได้ประกาศในเว็ปไซด์สเปซเพลส และต่อมา Tumblr ถึงข้อเท็จจริงที่ว่าแท้จริงแล้วจักรราศีมี 13 ราศี โดยอ้างถึงปฏิทินของชาวบาบิโลน จักรราศีที่เพิ่มมาใหม่อยู่ระหว่างราศีพิจิก กับ ราศีธนู มีชื่อเรียกกว่า ราศีภุชงค์ หรือ คนแบกงู (Ophiuchus) ตำนานกรีกมีอยู่ว่า หมอออฟฟิอุคัส เป็นผู้ชำนาญการพิเศษเกี่ยวกับการแพทย์ วันหนึ่งเขาสังเกตเห็นงูกินผลไม้จากต้นที่มันกินและทำให้งูเป็นอมตะ ออฟฟิอุคัสจึงได้รู้ว่าต้นไม้ต้นนั้นมีผลที่สามารถทำให้เป็นอมตะได้ เมื่อเทพซุสรู้เช่นนั้นก็เกรงว่าความลับจะถูกเปิดเผยและกลัวว่าจะมีมนุษย์เป็นอมตะ เพื่อรักษาความสมดุลของโลกมนุษย์และเทพ จึงสังหารนายแพทย์คนนั้น และไว้อาลัยให้แก่เขาโดยการนำดวงวิญญาณขึ้นไปประดับบนท้องฟ้าซึ่งก็คือกลุ่มดาวคนแบกงู 

## อ้างอิง

## แหล่งข้อมูลอื่น

* แผนที่ดาว 
* แผนที่ดาวพิกัดศูนย์สูตร (Equatorial Sky Chart) 
หมวดหมู่:ราศี
หมวดหมู่:กลุ่มดาว
หมวดหมู่:โหราศาสตร์
กลุ่มดาวแกะ

**กลุ่มดาวแกะ** หรือ **กลุ่มดาวเมษ** (♈) เป็นกลุ่มดาวหนึ่งในจักรราศี ชื่อในภาษาละติน *Aries* หมายถึงแกะตัวผู้ อยู่ระหว่างกลุ่มดาวปลาทางด้านทิศตะวันตก กับกลุ่มดาววัวทางด้านทิศตะวันออก มี่ชื่อในภาษาละตินว่า *Ram* และมีสัญลักษณ์คือ 20px () ตั้งชื่อโดยปโตเลมี สามารถเห็นกลุ่มดาวนี้ได้ในฤดูหนาว

หมวดหมู่:กลุ่มดาว
หมวดหมู่:กลุ่มดาวแกะ
กลุ่มดาววัว

**กลุ่มดาววัว** หรือ **กลุ่มดาวพฤษภ** (♉) เป็นกลุ่มดาวหนึ่งในกลุ่มดาวจักรราศี ปรากฏเด่นชัดในค่ำคืนฤดูหนาว อยู่ระหว่างกลุ่มดาวแกะทางทิศตะวันตก และกลุ่มดาวคนคู่ทางทิศตะวันออก ทางเหนือคือกลุ่มดาวเพอร์ซิอัสและกลุ่มดาวสารถี ทางทิศตะวันตกเฉียงใต้ คือ กลุ่มดาวนายพราน และทางทิศตะวันออกเฉียงใต้ คือ กลุ่มดาวแม่น้ำและกลุ่มดาวซีตัส

หมวดหมู่:กลุ่มดาว
กลุ่มดาววัว
ทฤษฎีการคำนวณได้

**ทฤษฎีการคำนวณได้** คือส่วนหนึ่งของการศึกษาในทฤษฎีการคำนวณที่สนใจกับปัญหาที่ว่า ปัญหาใดที่สามารถหาคำตอบได้ด้วยขั้นตอนวิธี (หรือในความหมายที่เหมือนกันโดยเครื่องจักรทัวริง) ภายใต้ข้อจำกัดและข้อเพิ่มเติมหลาย ๆ แบบ ทฤษฎีการคำนวณได้ศึกษาปัญหาหลัก ๆ สี่ปัญหาดังต่อไปนี้
* ปัญหาใดที่เครื่องจักรทัวริงสามารถแก้ได้?
* ระบบในการคำนวณใดที่มีความสามารถเท่าเทียมกับเครื่องจักรทัวริง?
* ปัญหาใดที่ต้องการเครื่องจักรที่มีความสามารถมากกว่าเครื่องจักรทัวริง?
* ปัญหาใดที่สามารถแก้ได้โดยเครื่องจักรที่มีความสามารถน้อยกว่าเครื่องจักรทัวริง?

ตารางแสดงความสัมพันธ์ระหว่างกลุ่มของปัญหา สามารถดูได้ในบทความเกี่ยวกับทฤษฎีการคำนวณ

หมวดหมู่:คณิตตรรกศาสตร์
หมวดหมู่:ทฤษฎีการคำนวณ
หมวดหมู่:ทฤษฎีการคำนวณได้